
1. SALLINGNI AGANA 


I. BALROROKARI 

Salguri mitmat mitmat, 

Wa-ambong tiptap tiptap ; 

A sro siao siao, 

Salchichaa mitchao mitchao. 

A kinte chadipana sipsap, 

Agatek a ba tua gekgak, 

A-aiumi manggisijok, 

Bolnima jakrurongjok. 

Waan’ma bangsi sike, 

A ko dimu kitbajok ; 

Bolnima knal sike 

Boiko bijak akbajok. 

II. Wachi Kari 

A galmak siinil simil, 

Chiabak kimil kimil ; 

Sangkira a gil pinjok, 

Mikkasim jarim simjok. 

A mong a*du so ako mikmak, 

Chikol an cheng danako dandak. 

Bolchim bite rongrongte dakjok ; 
Ang-ke danok parangga bitjok. 

Diinbil chama chatmiting bakritjak, 
Bolo, ta-jong wegajok jakripat. 
Ampang agal baliping baljok ; 

Ta-ja narot gongriting chajok. 

Jongtikket tikket, tikket ; 

A-kisang mitek, mitek ; 

Chiringo mite achak bekbak ; 

Patalo domaski jikjak. 

A*skochi doabot tengtang, 

Bolgrimo jingjingbeng chengchang. 
Bri rike snaru baljok ; 

Chiring chisik chiwaring tangjok. 

Wachi dilma a kinte golijok ; 

Misi a-ma bolganchi suakjok. 

Me a galmak pekwatjok. 

Angke bi sa sawatjok. 

Tebidil dildirajok ; 

Ang kesep malpriprajak. 

Bima na tok sambalna dojok, 

Bolni bite agatchi minjok. 

Mikkasim pripri, 

Boiko dodol dokmiting ; 

Samsmit; mri mri, 

Jong-dol nating bitmiting. 

III. Misi Kari 

Misi a-ma gakuteng ong jok ; 

Saksan aba mikkuteng tujok. 
Salniango chenggari satjok ; 

Rongbirako sepru maljok. 

Bolni bite gasambe minjok ; 

Chiring ang-ke manggni bangjok. 
Chrain bite ranggure akjok ; 

Ruat skal golikeng maljok. 

Misi ningo techambil minjok ; 

Boldimgrimo dokru sajok 
Bolni renggok bilchajok changtok ; 
Chini nama merajok ku bok. 

Mikkasim jachang jachang ; 

Misigong ripang ripang, 

A ko a ja galange, 

Samdim boldim suange. 

A ba chotna sikboko, 

Samni guktom chengrikang biljok ; 
Suna samdim sikpako, 

Chipu chalang gitokteng maljok. 

IV. Mite Kari 

Bilsin' ja jadokjok, 

Mima birong gilbokjok. 

Bima rongma rimila mikajok, 

Na chi ku dep chisikna dobajok. 

Jong dol nating ga*kite- ganjok, 
Chengkottama bangtike tujok. 
Ganti ringringbajok balmao ; 

Jong-dompa sringbajok ramao. 

Dandirak gakgakbajok dareo ; 

Matehak ehakchakbajok a*seo. 

Te rik wa pang gangchajok riprang ; 
Spin chalja kebajok bangjang. 

Kil bigongo gukchm kilding rikjok ; 

A*gitoko gitoke matchru inobajok, 
Jalik wa pang rimitchin, minmiting ; 

Rasin gingpang similding, balmitrang. 

V. A ran Kari 

Jabirong Asin jajok ; 

Sinkari me-gong baljok ; 

A*an, me ga sangkijok ; 

Kitma bite mikkijok. 

Udareko tilareng sujok ; 

Akkamko okubu wang-jok. 

Lau patchal nokgilo donjok. 

Chikareko dopakal donjok. 

Daningka ongbakjakjok ; 

A kinte a mang rakjok. 

An-cheng nokma danmiting ; 

Bima kasi balmiting. 

A bikil kesubajok ; 

Tamaku bijimbajok. 

Chidil guuribajok ; 

Samna ripamchibajok. 

Chini birong ehepangjok ; 

Samin kambe bonangjok. 

Doaran ongonbajok ; 

Dosisi jepjepbajok. 

Noksam, nokil adanggit choknokjok ; 
Chiring, chisik na*chiteng ong-onjok. 

Mat, mese bolkolko watjok, 

Na*tok na-bat warina katjok. 

Chaging rongchu similding namiting, 

Me jak sireng rimitchin balmiting. 

Sin-a chakna sa*rao tomjok, 

Kangal am-pak bolbigil kikjok. 

2. BASAKO ? 

Minggenma an tangko atchijok rasongo ? 
Atchie man paja indaka biapo. 

Dongnna angni song gipinni mitino, 
Nikjake gipinrang an-tangni sambao. 
Dongenga dongnue a-ningni gam gita, 
Nikatgen basako somoiko uija. 

Tikjama saksana agilsak gimiko ? 

Re baon dongchenga ongimin biapo. 
Donggenchim maiba gisikko katchaatna. 
SaJantin’ balrangko ontisa tang atna. 
Nangaijok da o gisiko sikkimna, 
Namkalgen basako man jake uina. 

Kraama nikbadena galchange an-angko ? 
Re gcnma watange on gimin a-songko ? 
Ingenma jechake ang’ a song ong-jasa ? 
Krengjama dal atna pangnan batesa, 
Dongenga gamrang rong-kolo gitasa, 

Ong katgen uarang badia salosa ? 

Gualja songtangko gipinko nikenba, 
Man-pagcn namatna maibako dakenba. 
Rangspita nikpae jawani dabako, 
Denggoka kraehae an-tangni skoko. 
Mikrakja salni sal sari grd tuaoni, 
An-pilgen basako andala waloni ? 

Matnanggen an tangni onana sako f 
Namatna songtangko an tangni jako. 
Re*baha salrang uina an tangko. 

Krenga pilakan namatna jattangko. 
Dongenga tusie mikgronko ogija, 
Mikrakgen basako, somoiko uija. 

— Jonmoni D. Shira. 


3. ATCHIRAM A SONG. 

Mia, misi, ranga, gama, a gilsako bibal gapa, 

Un’ gisepo songsa donga, darang songna bata ; 
Jajumangchi rika uko, mingsingachi pata. 

Indonga song bano man-gen na-a am obani? 

Ang’ atchiram a-song uan darang songni rani, 

Uan darang songni rani, darang songni rani. 

Bolantio bibalrara, bolgrimrango doo mikoa, 

Bibal bitchi bija dima, bilbaenba jinma, 

Bibal bitchi ope, bibal sako tusichipa. 

Bal ka-sina kasinjrimjrim, a-bri mikkim andalsimsim 
Bano donga a ba tangsim, salgi chaprim chaprim ; 

Mi kosako merapaa balwa balbing balbing. 

Sal, ja 9 aski, ringrang ringrang, salgi mikkang ronggrikara, 
Sagal biba pindapenba, wae riprapronga ; 

Songni dedrang do o k urangna tusio mikraka. 

Ma-ni, noni, jongadani ka saa gita ka*sako 
Am-angoba man-jawaha gipin a songrango ; 

O, Gitel, ang atchiramon sina bi*a nango. 

— T uniram Rongma Marak . 

4. ISOL NAMA 

Tangsima burung, nitoa a barang, 

Salgini aram aro baglpa bibalrang 
Aganenga, “Isol nama.” 

Dikdiksa tangaigipa chonpipa joongrang, 
Balsriri balgipa balwani kurang 
Aganenga, “Isol nama.” 

Bilsijolijol jokenggipa a ani chirang, 

Sako bilgipa, a o rogipa doo, matrang 
Aganenga “Isol nama.” 

Pokpekgipa sagal badegija a gachi, 

Pegija niamko tangpilange biapchi, 

On eng saki, “Isol nama.” 

Salgini kotok sal, ja, aski, 

Mesoka rasongko an tangni chingachi, 
“Isol nama.” 

Sal salanti chasongni chasongna 
Mitela bon jawa an chingni Gitelna ; 
Maina Isol nama. 


— Kosan G. Momin. 
5. ASKIRANG. 

Mingnama man-ja, chanao amja chingipa salgio, 
Chingcheta tengatna aski salni napahaon. 
Megimu gitchak, bilgipa sengwat bitsim andalao, 
So gipa chaki ching-ata hira rajarangni noko. 
Ua gita chanchimana Isolni dakako, 
Manderangni namgnina uni ongatako. 

Jamanchakja brangrikja an-tangtang biapo. 

Rea jringna ramatangko salgini bangbango. 
Mitela nangko walo songree rogiparang. 
Nikata ramako nang-ni jamikchi teng-arang. 
Nengnikenba gipin gita tusipagenode, 

Min-dik min-dak andalgenchim da-nang agilsakde. 
An-tangni dakgimin naa pilak janggirangna, 
Mesokenga rasongtangko nikc chanchichina. 

— Koscin G. Momin. 


6. MUMUANI. 

Tusibo, tusibo, dede racha daldi, 

Ka*saachi mumua ang’ gisik ka tongchi ; 
Jaranbong salgio nabamiting, 

Bal k-sin salgipeng balbamiting. 

Tusibo, dede, na a 
Tusibo, dedea, angni noar...ra. 

Aski, tanori, sonani biginchi, 

Jajonga sonan’ ga tong, re*babo dedechi ; 
Dedea niboda uarangko, 

Gong-jao tusibo ma-an ka bako. 

Nangni ja-dalo, gisik sokbakalo, 

An chengko mande dake, kasiko do me pote, 
Rokande, dedea, chibima sambao, 

Rongtala chisamni kasi gopo. 

Nang’pa anti re anga, nang na ra batokgen 
Kal erona rekrektok aro bara gitchak, 

Jelapi batasa aro do chi, 

Rongchuming terika monarachi. 

— Kosan G. Momin . 

7. MANRIKANI. 

Nokmani dea man-rika a-ako, 

Ro-ongni itni namgipa nokko ; 
Man-rika mata gri rinoka jakko ; 
Sinana kengipa nomg-gipa be-enko ; 
Gitchama ba-rako kenata ganpana, 
Simteka kanchako kratchaa chinpana. 


Iana agreba jajrenganirangko, 

Man-rika gisiko tomtomatgijako ; 
Kenchaka gamtangko chaurang ra angna 
Nokni be-aona, jamni kamaona. 

Nomgipa jakrang on-pana dangdike, 
Kenchaka amjawa siatha aldue. 

A-ani rakana ja-bigil ritchaja, 

Wachini salrangna kang-kare gongdoja 
Meskak mechua man-paja golina, 

On-tisa nanggaka saata salsana ; 
Nangaha asongna dongtoa chokic, 
Neng-ao tusina so-opa palango. 

Kangalni dea man-rika maiko ? 
Dongpama unoba kenani gisiko ? 

Raka jadilrang, ritchenga gisikrang ; 
Man-rika be-enrang su-uta bigilrang, 
Jaktangni raja pangnaba be-ja, 

An-tangni salrangko re atna kenja. 

Una agreba mairangko man-rika ? 

On-tisa man-paon kusian suaka ; 

Dingol gramchini sinjetan gisepo, 

Ringkua kasroke kadinge gisiko ; 

Indonga kangalo donggipa gunrangko 
Sikpaa rajaba man-pana gisiko. 

Kangalchi skia bilko chakchikan 
Chiripjok gisikko a’sakni kamrangan ; 

Jamkugep jamdapko wal skal srakon, 

Ka*giting chadoe chibiman’ ripako, 

Nokkoltang sakbriko rakkale geeton, 

Mantaiaigen indonga bitipko knalon. 

Nokma, nang naba, banga kamrangde, 

Miknape namana on ani cholrangde, 

Dongenga chu gimik, darangba dangdikja, 
Kangalni dedrangde kan dika jaksokja, 

Sinile so opa jakko rinoka ; 

Usitna mikchiko jatde ka donga. 

— Karnesh R. Marak . 


8. MIKTOKSI 

1. Nangko maian minggenchira, 

Uija nang’ bimungko, 
Donaia nang’ nitoachin, 
Mingna nangko Miktoksichin 
Mesoka bibaltangko. 

2. Dal o dal bregija dal a, 

Timrimrim bandilbalbal ; 
Nio nitoriri bala, 

Wachi a-rak bale kal-a 
Bon changgija nang’ bibal. 



SEOKGIMIN POETRYRANG 


3. Chadol tangsek chinanina, 

Ba ra gipok kopinge ; 

Ama a an koe on-a, 

Kraa gita nangni be enna 

Nitochina baljringe. 

4. Dongna na-a an sengnika, 

Songni nokni sa-rao ; 

Bimangtangnan kratchanika, 

Chinatangnan misilnika ; 

Dongna songjinmao. 

5. Re bae nenge a-baoni 

Sa-rao gatimeon. 

Game cha gipan’ katchani, 
lie/ inc rang sitpoani 
Nangni bibalko nikon. 

6. Am -a songni manderangna. 

On -bo nitoe bale ; 

Nangko nike katchachina, 

Nitobate tarichina 

Songko da-ona batkale. 

— K op lane G. Momin. 


9. MIKSONGANI. 

Gadangprak, gadangprak, dogen Rasongni ‘briko, 
Sokeon churaona janganggen bimungko. 

Salantio mingprak mingnama bimungna 
Jotorr ka-gen ka sin ka-sin jatko chuatna. 

Kaman kasae angna cholko on-engode, 
An-pilkugen mainasa angara indide. 

Be enan sochina, angni janggiba bonchina 
Watgaljawa tikkelaienggen miksongako man na. 

A gilsakni gam, jin bidyani rasongko 
Bikotnan nangtelaigen donga jeoniko. 

Kam mingsa suk, rasong aro toromba 
Gnang, pilak uiani, changa sapaniba. 

Dakgni angnin ine pilak nang’ kamko 
Dontongjawa salgi dakna ia agilsako. 

— Jonmoni D. Shira. 


10. KAMNI BITE 

Mia, misi, tangka sona dongako nikode, 
UTangoni maikoba man na sikengode, 
Mamanti chia katta janape agane, 

Duk a sel kamrangko mesoke pa.sike, 

Ong jaode kaparika dake kamrangko 
Joton ka a rusiatna chimong ripingako. 

Mika daka kamrangna mitela kattana, 

Ka sariri malmokani agana kurangna 
Nom ahaode nangni gisik siken onatnasa, 
Bikotanggen on ti on ti saksa maiba mingsa 
Salprak mingprak dake on rotrota gamko, 

Ja manode gripile bikota gimikko. 


Rusimano nangni jako mamung dongjahaode, 
Ong*jaode duk a selo na a ga akode, 

Man mitingo mikkang ki sang nisogijaniko 
Man aha da ode an tang kamni biteko, 
“Dongachi skangode bio rakkina changjasa.” 

Indine ine mitakari ropilgen batesa. 

Namitingo samtangtangchi ripeng bang-beoba 
Dukni salo aganrimnan dongjawa saksaba ; 
Uni gimin kakketgija ripengrangko wate, 

Nama kupatianikosa ra rongbo skie. 

Namgipa mandeni kam pangnaba dingtangja, 
Dukni sukni sal sokoba uasa maekja. 


Ripeng chomotni gisLk nama miksongani 
Man-gen kam kattarango apsan dakchakani. 
Ching-gipa jajongni gimin andalgipa walba 
A gilsakni manderangni mitela man-aba 
Uandake kaketgipa manden’ nangrimani 
Dalgipa ong-a pilak milgipa gisikni. 


1. Mika — Tolnapa. 2. Mila — Goka ; andala. 

— Kosan G. Momin. 


11. A CHIK A SONG. 

1. Minga nangko “A-chik A•song ,, angni atchiram- 
ko, 

Jeja nan-gni bimung rasong aro nitoako. 
Sofldongramchim mingsinggipa A-chik pagit- 
chamni, 

Jaapa Jalimpa aro Sukpa Bonggepani. 

2. Kapaka nitoa nangni bri chiringrangna ; 

Kasroka do’ni matni ringa kurangrangna. 

A gilsakni chonbegipa a song ong aioba 
Nambata an sengbata angna indioba. 

3. Nitoa pul bibal aro gipin balgitorang, 

Gongnok gongnok misarini balwa balo riprang. 
Rang speo okkapila gunni similana, 

Namedake chanchiode an tangkon guala. 

4. Dongoba songgipino mikron mikbrapatna. 

Ring bone knatoa katong kasrokatna. 

Indioba sinibraata an tang a songtangna 

Ja del bolchaatbagipa angni A chik songna. 

5. Rimangoba saoba angko gipin a songona, 

Pateoba ganding chinding angko nitoatna ; 
Dongebo songgipino cha a raja cha e, 

Ka a be a mi.kchi ong a anga dongtojae. 

6. Dongja angna agilsako atchiram songgita, 

Man ja gam chatbata songtangni gam gita ; 
Ka-pakkua songtangnade dooba matba, 

Grapsijo sintikua janggi chu bandana. 

7. Mingbaenga A chik A song chasongni 

chasongna. 

Sokko ringa alko du a songdonggiparangna 
Ong angkuchong nang-ni bimung A chik 
A-song rasong, 

Nabakuchong A chik songo mandesalni chasong. 

— Harendra W. Marak. 

12. SENGWAT 

Walo ramako abimanduni 
Re angmitingo saksan, 

Mamung ku*rang gri do’ aro matni, 
Salgio jajongsan. 

Nika balna moenggipa 
Bol bijakrangko, 

Chipakore baksa ning o 
Jajong chrokako. 

Burungo bol sambibalni 
Simila biba, 

Balwa baksa kalgri.kani 
Ku...ku...ba. 

Recnga dongdikgija 
Chanchie, chanchie. 

Mikkang, mikkang ching chetgipa 
Gita walmisirang, 

Mikjapanti chelangenga, 

Knajake kurang. 

Sing atode agangenma ? 

Talate an tangko. 

Savva mancha, wa al ong ja, 

Ching ata maiko ? 

Bangbango gitchogipa 
Jajong askirang. 

Ong jakonchim seng atgipa 

> A-sako na mang. 

“Angara a sako chagipa samdim 
Boldimo dongaba/’ 

Salgio ching gipa jajong, 

Askirang ongjaoba” 

“Donaha jeko jekai 
An-tang dakgiminna, 

Dakna nanga chongipa ong-e, 

Chongipa skana.” 

— Kosan G. Momin 


1 3. PANGIPA SONG. 

An senga indonga song namen 
Nitoa bibalrang ; 

Gapa cheksianti bibal bitean, 
Sokja gipinrang. 

Wa ge grim grim songko 
Nikata niwato ; 

Man-gen mamanti biteko 
Gitimona napo. 

Sila jeni a barango 
Mirang kolgape ; 

Bang-a ringrang ghato 
Badingna chobae. 

Chisamni daapo me-ka, besua], 
Wachini badeo ; 

A ba gimik sonan bibal 
Aran sokbao. 

Rasin, alu, kobi, mula, 

Aro bilati baring ; 

Nina nitoriri duula, 

Ge ani riting. 

Nokkingo wata akkaru, laua, 

Bandalo mi, misi ; 

Man a jalik baring altua, 

Bario pan sasi. 

Pra pra paroa aro do orang 
Ramao roama ; 

Jikjak jikjak do rajarang 
Wario chaama. 

Nokantio ba ra daka 
Halni gam arang ; 

Nina gitik kasrokata 
Kerka jontor ku rang. 

Gue, narikol, tc brong, te gaichu 
Dilja cha na ; 

Gitim gimik sorok gitcham ; 

Mama re e rona. 

Gisim gitchak, simchi rekbak, 

Jilani matchurang ; 

Cha amrima jakni jak 
Songni matrang. 

— Kosan G. Momin. 

14. WACHIMITING 

Bengal sagal biba 
Monsoon balwachi ra*baa, 
Aram sokpekode ; 

Niri dikkol dikkol, 

Surma nonga mikkol, 
Simandala a gilsakde. 

Bri jita jita, 

Gire kata kata, 

Niksoa uarangko ; 
Mikkani gama 
Matchama rana 
Knara kurangko. 

Ki sang bojeng bojeng, 
Noka jama so-jeng, 
Ritcbenga chanchio ; 
Ga-akdapsu dapsu, 
Balpake manangsu, 
Nikmana an-tangko. 

Salo salko nikja, 

Walo jajong teng ja, 

Aram simdapani ; 

Mikka aki, a ki, 

Balwa ka chi, kachi, 
Satpake waani. 

A ranode chimikan tipja, 
Chibisiko timati bita, 
Chiringrangba ; 

Batna amjasusu, 

Sripe sisu, sisu, 

Chiabik dal aba. 

Salakim salbarim gri % 

Niato nika mri mri 
Daka biaprangba ; 
Mongma rosu rosu, 

Matcha dongsu dongsu, 
Kenpila unaba. 

Burung grim andala, 

Chi toktakrang bang a 
Bolgrim chatao ; 

Rama miksram dika, 

Agal gongmrika, 

Re ani ramao. 

Walsim, salsim, 
Andalsimsim, 

Mikka wasimsima. 

Chiring chikare chikonga, 
soa sima skonga, 

A-dram pijeldima. 

Dram suak suakc, 

Bola wa a pangpike, 

Bana chibimarang ; 

Bolgisi, wa gisi, samcheng 
Man anga bojeng, bojcng, 
Chi kamachi u’rang. 

Noksam, nokgil nokkrarang, 
Dikpripa samsirang 
Chi gitang soek-sochek ; 
Songsul noksaona 
Repana, ropana. 

Rama doba dapekbek. 


Kosan G. Momin. 



20 


SEOKG1MIX POETRYRANG 


15. RANDI MECHIKNI SINTEA. 

Mama ada gri 
Sing e sane on pana ; 

Dongja nio sari 
Nape a jak gampana. 

Nok jamdap busru 
Mikka wachi jokan ; 

Gana kancha chotchru. 
Katwenwene chakan. 

Gana simpak busru 
Ja ping samsa gala ; 

Kanchasru biritchu 
Omakchisa nala. 

Chudapsiko samsa wa al 
Samsa pine simak ; 

Pile pile walni wal 
Tua wal seng-kap. 

Koksrong ki-sang napong 
Sawa kotapkuna ; 

Jakkala bipong be tong 
Sawa date on-kuna. 

Balwa balmanduri salo 
Sao napsikpakuna ? 

Matcha elbikani walo 
Sawa rike galkuna, 

Dongja lau chi ko-na 
Wa sing sotgalaosa, 

Ko-e nanga oldona 
Am bol kokchalosa. 

Medik be-korangaosa 
Rite cha a me bitchu. 
Mi cha-na man jaesa 
Rikgok naa guasu. 

Jinman’ cha-che galako 
Walsimsimo ikwake, 
Tepe tepe dikplako 
Cha*paejok ok gape. 

Sinti dopilgimari 
Salko salniatainok, 

Nini bambanengari 
Walko walsengatainok. 

Gana simpak bol bigi[ 
Ganpaachime ; 
Tangengode ang’ Rimil 
Baang napjachime. 

Angse siming simingan 
Andaljok agilsakde ; 
Mikchi wari jokan 
Tipjaha angnade. 

Maina watc katanga 
Apa sagi na-ara ? 

Maine ba-e donanga 
Ama angkoara ? 

Indaka duknasa 
Ang’ rasong kalkame ; 
Maina ra-onasa 
Kambe dotekmie ? 

Him ! anga da-asal 

Rasong gri korbonjok, 
Angse sia intal 

Duk ango onchongjok. 

Oh, angni Babira, 

Nipabo ang dukko, 
Ongjaode tappira 
Pilatboha angko. 

— M. Rongmity. 


16. GOLAP BIBAL 

Nitoriri niwata dasipring 
Ripamchiko ringope kadingjok 
Simildingding bibako rangspcjok 
Bal balpakbaode angna jringjring ! 

Wakidik dake gipin bibalrang 
Niengaha nangkon mikketchichi, 
Mcpliprang nangkon nitobataton, 
“Bipango busu/’ inengjok if rang. 

Sagaloni ku-ehil-rinok baJwa 
Repak-oppak dake nang’ bibako 
Ku-dimpakangjok angni mikkangko 
Nangko nitaitaigija dongknapjawa. 

Ah ! Salgra repaksrapgijan Na’de 
Kusimtekengjokma Golap Bibal ? 
Rangsitatkuengaba daldal 
Da*sipring gitan bal-ripeng man e. 

Ka*dingwachek rona sikjajokkon 
Nionengaha uisamsoe ; 

Somoini dikdik neng takpaode 
Danang kadingsmiten donggenchimkon !. 

Ritimkaria dikdiksanasan 
Mikbua gnang nangko watatama ? 
Mesoksusuna .kurachakba' ma 
Nikna gitik dake rurongnasan ? 

Rurongang’ Golap, ritimkarinaba 
Balmung mesaani bonningaigen, 

Rinok tangse.koba rimitaigen, 
Dabijawamasa Sinkarinaba ? 

Rurungang’ Golap, ching, mandeba 
Nanggitan-balani dikdiksasan. 
Jringjrotmung too ong ja mikjapsaan, 
Janggi donga inc rasong dakoba. 

Pringni chingchetchet ripamchi gita 
Bal sal nanganan ran a ching' anchi. 
wSomoian gualgija dikdikanti 
Janggi tangako chankamaienga. 

Ah, basakoba ching tangmitingo 
Maikoba deritchuna dakangna 
Saoba abachengon, donangna 
Nanggitikjok chusokkan ja-mano ! 

Rurongang’ Golap, rurongang a sal 
Smilchip, Nanggitanan sengsogen ; 
Sinkarin’ ja mano balbataigen 
Smilbajawama Ritimkarin’ bal ? 

Rarong* Golap dikdiksanadc 
A sakko Na a nitobatatjok. 
Bibako mandena rohiatkunok. 
Angaba nanggita ong paode ! 


17. HOBANI SINTEAN1 

Angsu nang’ brangbaana 
Didiksa janggin’ songo, 

Ang’ mikron sripanga 
Gisik ra an’ wario — 
Andalsimsim bol gita 
Ang’ pap aTco gripdapa, 

Nanga sian’ biteko. 

Eden barin’ boldimrang 
Adam baksa sildima ; 

Similding kubibarang 
Chingna rinok balgaoa. 

Bibal, bite, chokchimchim 
Janggin’ bolba chingninchim, 
Tipchanggija Barin’ suk ! 

Boljanggini salakim 
Balwa balsri balao, 

Ka ding-wachek roachim 
Teng-an’ tensudapao ; 

Bak sokbagalgalejok 
Chipu ka dingsmitejok 
Kadingsmitchakmanaijok. 

Jechakmangmangpabochim 
Mechik surin’ kattako, 
Tenga on pakugenchim 
Nangna barin’ seng-ako, 
Angko kema ka jaoba 
Adam, unga saksaan 
Sinti niniaigenchim ! 


Himangai, angasa 
Patjok saoko m echiko ; 
Gipin ong ja Hobasa 
Almanaljok biteko ! 

Angni Ripeng Chamena, 
Kasa' angse, Adamna, 
Dingol-gramchin’ bolniko ! 


Angni gisik bilgriko 
Teng a uijajokma ? 

Dake-nina sikningako 
Dontele sao on ama ? 

Mainan ge a uijajok ; 

Da*o sieteanisa ong jok ; 

Anga me chik mangmangchim ! 


Changsa gatuatmanon 
Chel e ga akonanga ; 

Beng a bite cha aon. 

Be en gisik matenga. 
Kniding dingsao tangaijok ; 
Abel a a pilangjok ; 

Ma an’ ka a rakgenma ? 

Dongspa dede Kainba 
Dagi man-e brangangjok ; 

Sese Adam, nangpaba 
Okna bolma pe engjok. 

Kama, sin-a minggija, 

Neng-a, mata, donggija, 

Sianinan neng-engjok. 

Aiao chingon bonosamung 
Changsa ga-tuatan bal ! 

Chingo krae nangmung nangmung 
Napkampaosa saoni sal ! 

Da onaba angde angsu 
Malamcnga sisu sisu, 

O, angni papni asel. 

Papm a sel chongao 
Siltokenga tamarang 
Mikchin’ kurang jangao 
Tusidimua do marang 
Salni ja-dil kamsraka ; 

Do reng skal chapaka, 

O, ANGNI PAPNI ASEL. 

— Evelyn R, Mar ok. 


18. ACHIK KURANG. 

Miko, Dokua, Achikni Ku-rang ! 
Inchakpachong a-bri a-kong. 

Mesok’ Doraja, A chikni Bimang 
Nitoana mikchapachong. 

Ring-bo Do kua, A chikni Ku rang, 
A chikni Bimang, A chikni Rasong ! 

Darang do an kutangkosan 
Knatonikbata ina : 

Bolgrim ronggrim, dojinma grim 
Dorajamung a dingpaa : 

Dokoreni wakwakana 
Dare chiririg rongkuchaka. 

Kuchakboda, pante metra, 
Inchroboda Achik Songna ! 
Dakru nosan' maringan 
‘Bri gitim ka a moa : 

Salgran’ wa al natbaa na 
Do regipu gisikosa. 

‘Ku onboda, me tra pante ! 

Ring paboda...ku-grimade ? 

Da ken beben’ teng suana — 

Do bakrangsa nichakman-ja. 

Walni jo ong mepilipan 
Chakiona bilpinnapa. 

Walo aski so tokode — 

Hajal hajal, ringrang ringrang — 
Salgi a sak maatgija, 

Sakni Matma Ja kol toe 
Seng-wat wa al so ritinga 
Nengnang nengnang bilroroe. 

Chakat, A chik me a-me chik ! 

Seng aona ong katboha ; 

Sko de-doe, mik’ songdoe 
Kenmangija nichaoboha. 

Bidani bilchamko nate 
Sorikrikna, pante me tra. 


3 



SEOKGIMIN POETRYRANG 


Duramani ja paoni 
Me mang mesal cha ramona. 
Kang kare kae, watatna hae 
Jajong Kadoramonaba, 
Susimeni mikkang minge 
Jatengana matduchina. 

Salgirani teng a ine 
Metongbolo niselchina — 
Abong Rajan’ a damoba 
Mikbrape mikgil ga ochina ; 
Snilchimda, pante me-tra ! 
Wa’Igngipa ja rebae. 

Wa’lbimao sobakchina : 
Goeran’ milap ilapilap, 

Mikka simo riprapriprap 
Aski chacha chanmangija — 
Nokrek salgi totaoni 
Simsang-chigrik pakramona — 

Mikandala A chik Songna 
Bidan’ wa al ching chipchina ! 
Chipat, A chik me*a me-chik, 
Bidan’ gunko gingsikchina ; 
Rajasimla noksikoni 
Dobakkol kolkumangona ! 

Spoat, bidan’ kubibako 
Balsiri Batpakramona ! 
Me-mang songni chigaoba 
Simildingding ringsochina, 
Watat, bidan kubibako. 

Muni nange tusigipa 

Balgirani balprongako 
Rang-sitmane mikselchina ! 

Mongnal ganda nitoriri — 

Nikatmana mikjumangchi — 

Mite-Sa-gre watmatgija 
A-chik A-song balgaochina. 

Miko' Dokua, A-chikni Kurang, 
Inchakpacbong a-bri a kong. 

Mesok’ Do-raja, A-chikni Bimang, 

Nitoana mikchapachong. 

Ring-bo Do kua, A-chikni Ku rang, 

A-chikni Bimang, A-chikni Rasong. 

— H. D. Momin. 


19. SIGIMIN RIPENGKO GISIK RA ANI 

1. Sandia manderangde kilkok desusue, 
Aganna uamangde atte pari nie ; 
Ringpajawa angade chijamang chimikko, 
Chaatjawa nang kode sbamgual jadilko. 

2. Re-chakatjok atipsanni salaram bidingni, 
Ringnokma balgarini dringo gaari, 
Brangrimjok jawa songchi bidyani grimna, 
Silang a-chu ja-kol sanne bisikona sokna. 



30 


SEOKGIMIN POETRYRANG 


3. Amjaoba bika ranna Jappa Jalimpa mung, 
Manjaoba chela sinna Suppa Bonggepa mung, 
Sikpana rejak dikil immao sosigija, 
Krangpana chatta awe chako balmitgija. 

4. Hoho balwa mongsu rake stil ginchi ono, 
Doma kinma awawerang rama brangtoko, 
Rcina gita jakbingna, ketcha gita toprimna, 
Nokap tesok wegattatna dilleng diltikpana. 

5. Sabo sarang bisi bijong’ Marakma morokjok, 
Detangkode nirokgija chae siataijok. 

Nima Goka, Sasok Jada nie dongaijok, 

Bisik Bikrom, Saljong Mite bao dongnu- 
tokjok. 

6. Be.ksagr e nangdinga bolchu a ding chasronga. 
Mite sakni dinbara salaramni adapna, 

Jeonin brangaha bidan chimikona, 

Apilaha sokpile rechutang anramna. 

7. Korabok Koramin, Dakdame Rudame, 
Bagramaijok chigramaijok indin sitengtoe, 

Aio ! Rongchi Dalmang, Rongdan Salmang, 
Salchidokna waalo angjok kasagija namang. 

8. Indigita salrangna cha gija ringgija, 

Walba tusija, danang, salba salnapja, 

Masia ! bitena gee bibalo aka, 

Nisengaijok kadonggrame rakarini salna. 

9. Indioba janggi silchi manne katchi-rangsi, 
Nikatenga pillakon kamrangko jattangni, 
Dongkamha chol nangon nikame Isolkon, 
Mikchin to ja*o nonge bichakna. Uon 

10. Kadimea indakesa chanchie bewale, 

Isol nangko dilbahaoba chirue a gate. 

Uni kamna jatko dilna silchi sikmitingon, 
Jasokgija janggi galjok abakutangon. 

11. Isolni on-gimin nambata salrango 
Nangni nikjumangrang gimaja bangbango, 
Gitel je gital janggi patiaha nangna, 
Tengsubatagil sakni pilak suk rasongna. 

— K. R. Marak . 


20. DO KUA 

Koribo.k balbajok me gong karitang sokana, 

Sin jrimjrim ka sina balwa salgroni balana. 
Gnanggipa tarisoa sinbatbaengana, 

Sintienga kangalgipa an tang manderangna. 

Boksoriri, nitoriri mesarani bala, 

Kadongsoa gnanggipa sengna amjapila. 

Abri a-kong jasengbao ningjoljol niksenga, 
Guuri asari mitmat anga nikjaenga. 

Pangna mikoronga do ni mikoa kuranga 
Walo janga ku rang gita knakamaienga ; 
Nachikola uarangko knatojanika, 

Knatoa kurangkosa knatimna sika. 

Mikoda, Dokua na-a ringsningpaena, 
Knatonikbea anga nangni mikoana. 

Nang’ kurangna badeaba banoba dongama ? 
Sonabal, meseki, Chitmang, Simsang jarimona ? 

Mokma akuang bon e, Nokrekni ja-rimona, 

Rikkit rikkit amobani sokna dongkuama ? 

Abri mikkim chaatgipa bol chua chuao 

Ba e a ding a dingpachong, Jange nang’ kurango. 

Sningchong abrin’ dedrang ganti chenggari, 
Salchame, dochelu, dorek namen kasariri. 

Banoba matchokni bi-sa nike donga gita, 

Mikoda, Do.kua na-a rodilenga gita. 

Ka tong saa mikchi rakja chi rita, chi rita, 

Sana aganengamung dukko, grapenga gita, 

Jokenga abrini chi dalgipa chiona, 

Knatoja dare gam a angni nachikolna. 

Indiba chaknapa angna brina ku rangna ; 

Mikoda, Dokua, na-a knatojolana ; 

Mikka dalmang ; nangni bimang sokja gisimade 
Gun gnangkosa da nang mingsingronga mande. 

Indiba koripokma balgipa me gongo, 

Bibaliping balenggipa megagong gongao, 

Ong jaoba, gitchakchipchip mandalo ba ode, 
Nitonika nie- rona aro mikoode. 

Pra pra, jikjak jikjak, sawani, Dokua ? 

Smukambe, bola like, abri akongoa ? 

A-o roa, mitam mala, mitam sako bila, 

Nio nikbitbata ; anga channa amjapila, 

Burung jasengako nike rogiparangsama ? 

Knatoa kurangnasa nangko ja rikama ? 

A gabrike, subalike bolgisini jong’ko 
On-akode nikja anga nangna uarangko. 

Dingchikgipa nokol gita jarikako nika, 

Wagop, bolgop, smu gop mingja burung dika ; 
Cha*amangjoljole soka chiring chisik a*dok, 
Ja-rikanga mikeako jeona sokangjok. 


Sagre nokol jarikgipa naugo bang-beoba, 
Alduachi tangarina sikja indioba. 

Re baoba bobilgipa Do-kuaskani, 

Nokol angko dingchengatna donja nisengani. 


Tilareng dotileng baksa domandalni jat, 

Srengki, tantika aro dojinmamung mat. 

Grimchi Bacharin dedrang Achik pagitchamni, 
Nike gisik ra pachina na a roamne? 


Ban’ songo ba e chi e, jelbea indita ? 
Songredila rimbitenba Abing raja gita. 
Bao Habra Husen, baosa Sirampa ? 

Baa bilakgipa ma grik Jappa Jalimpa ? 


A chikrangni ua ripok mingsinggiparang bao ? 
Bao jaktuatbaaha gisik ra ja da o. 

Simsakjae gimaatjok man*ja A chik A song, 
Dongkua, Dokua, na*ade, chasong chasong. 


Nisan inpana dongja A chikrango chin, 
Nisanko mesoka na ade antangni kimechin. 
Na-ade, Dokua, basu mukutko stike, 
Dingna gita bilroroa kotokko rimbite. 

Bilangbo, Dokua Rani, A chik asong, asong, 
Jarikna changako nike chanchia nabachong. 

Walni askina bate nitobata na-ade, 

Dodean kratchagen, da*nang Dokua nangnade. 

Bimangchi chonbata, naa, nitoachibani, 

Bijimao bao nangko ong-ja nikningani. 

Indioba gnangpiti nangchi skiani, 

Gisik rao sinteani Jcamrangkobani. 

Ku rang knatoa, oe rasongba dongronga ; 

Rajaska raja, na a pangnan dakgrikronga. 
Mikandalpilama na a gisik rakbeani ? 
Chanchijapilama na a siani tangani ? 

Jakgitel dongani sal nangna saliaha, 

Jensalo mande nangko kimale man aha. 

Jakgitel ong gipa gisik jakgitelanika, 

Mesokenga a gilsakna an tang dakaniko. 

Uni gimin mingja na a wa ani kachako, 
Ring-atronga ka sariri skango ring ako, 

Dukni sukni sal nangnaba, Dokua, 

Ring-angbo janggini gitko jeona dongkua. 

T uniram Rongma Marak . 


21. NANG KO GISIK RA GEN. 

Deba nengtakchinaha 
Aman a an kabako ; 

Salba napnasiaha 
Saliramni kolkumango. 

Patbo golap salsarini, 

Un’ katongon sikrepchina — 
la bibal manchokari 
Salsanaba balgaojaha. 

Bolma gita jade'ari 
Nambatama manden’ janggi ? 
Giting gita tangbangoba 
Bolgisie ga akona. 

Nitobatgipa mongnalan 
Salnasan bala : 

Similbatgipa golapan 
Walon janggi gala. 

Kamal dongjama nangnara 
Adapatna aan’ bimangko ? 
Srik srik chakki sogijasa 
Tuatama andalengo ? 


Natengoba hajal aski 
Nang’ mikronna chingchaama ? 
Walgimikan a an’ mikchi 
Tipjaoba mingkugenma ? 


Balwani knalko moode 
Rinok rinok ka*a moegenma 
Walo douang mikoode 
Kasuangsuang dakpagenma ? 

Na’de mikrakpawaha 
Dogisiko ianode ; 

Aro aha andaloba 
Tujawaha mikrakode. 


? 


VO 

Cham jawaha Jekai chinga 
Bilsi brie chain -gen ; 
Buchumae nen-gmanjaha 
Chingasa bil be gen. 

Pring sengbao, attampango 
Nangko gisik ra gen ; 

Salo gimae, aski gita 
Chingna walo tenggen. 


Knatoa ku-rang jripahaoba 
Gisiko sul bingbangrika 
Simila bibal sikrepoba 
Bibakode gingsikmana. 


Salsa bale gaakone 
Balgipinna a sal onga ; 

A an’ kabako ja dil su e 
Balkario smiltaia. 

A an’ bimangko jongpuoba 
Janggin’ birong . bingbangrikger 
Bibalrangni biba gita 
Janggini gun chipe donggen. 


Maibade a-sal gita 
Banobade skatrikgen, 
Nitoriri smildingding 
Basak’bade balgaotaigen. 

22. RIPOK DOKATCHI 

Andalsim ’bri .kabako 
Donga song damsa ; 
Songjinma ong-paja 
Chongipa gittimsa. 

Chi-indik chikjrimjrim 
Burung a bimandu : 

Bolgrim agrip chigrip 
Dikpripa er budu. 

Attam rona man-ja, 

Re-ja bumng che-le ; 

Do ga kachiptoka 
Jawa dakna kene. 

Knaronga randingako 
A a bikgil bikgil 
Chikgrikako matchani 
Bika katchi bikgil. 

Matcha drop mikkang 
Nina miksupengpeng, 
Ongkatronga ina 
Songni salgro-salgipeng. 

Aaio aganna dukni 
Da-nang, knana misilgni, 
Aganoba katta. 

Bisong jiksesani.’ 

A-chik inming inmingan 
Ding-ol gramchiesa, 

Re baenga a ba gampae 
Attam salniosa. 

Biapna kra kra 
Scgipa ja manchake, 
Degipako kabak’ ba e 
Jikgipa kera ole. 

Ku-ma changa gita 
Ku saba aganja. 

Muni pua gita 
Bi*saba inojekja. 

Indioba gisiktango 
Chanchie maikoba, 

“Hawa gonggeonma. 

Hawa balgrimonma. ,, 

‘Srak’ ine ganrana 
‘Wae’ kasuang niate, 

‘Tek’ inc ga akana 
An-chisreng nipile. 

Attam ka-sinbajok 
Sinjrim andalbajo.k, 
Rerudam andalgrip 
A*kongko re-engjok. 

“Ra-da angkodc na a — 
Jawade dakengjok.” 
Indinako knae 
Jikgipa an-pildatjok. 

Do bisako do reng gita 
Balangjok chringchrap, 
Menggotchiko menggo gita 
Dakangjok iling ilap. 

Bikagri da nang me-chik 
Detangko gipakkote 
Dongaijok chrikari, 

Ontisaba jripjrange. 

A chiko nionjok, 

Scgipani jakwatgipa 
Millamko koldojok. 

Akong, abri bolgrim, 

Chiringrang knachina, 

Salgi aram milerang 
Sakkina nikpachina. 

Chrikwatjok agilsakna, 

“ WCSEMUNG SIN AKA*’ 
MVICR1K GITA Mil J AM E\GE 
ANGSEMUNG BONNAKA. 

Dobima gita gangcheng 
Chapajok setangna, 

Atching bolgisim gita 
Komtote sikapana. 

Am paksru mikmrumru 
Nikatjok matchoko. 

An chi jra jra chilcapari 
Nisojok mechikko. 

Sitengtoe ma-amgipa 
Setangko rasekna, 

Chasinapjok manpaode 
Bobilko sootna. 

Kena maiko minga 
Gisikon najajok, 

Sia mai daka 
Danang chanchijajok. 

Me chiksan danang ! 

Bobil gipaksajok, 
“Angsekode, Angsekode” — 
Ma-amangaijok ! 

Agilsakba jripjrang 
Pilakchin ongtaijok, 
Sakgitamni janggi da o 
Songredimangtokjok. 

Aiao, Na ade me chik, 

Sena janggi galjok, 
Saksanmangmang A-chik. 
An chitang rugaljok ! 

An -tang mikchetkangako 
Pe ja sina kene, 

Segipani janggi baksa 
Re angjok joribake. 

A chikrangni mingnamgipa 
Ripok Do-katchi ; 

A-gilsakni mingsinggipa 
Sonani biginchi. 

Ripok Do-katchi gitan 
Nangkon mingsingancbong ; 
Sonan biginchi gita 
Nangkon gam chatnikchong. 

A-gilsako dongjahaoba 
Nangna maringkugen’ 
Jota mangsirani to gita 
Na-a smilchipgen. 


23. TINGTOTSA CHIN1 GIT 

Kasingipa pringni balwa angko demesajok, 
Salaramchi jrang jrang tengako nikatjok ; 

Unon anga bewal gita ongkatjok rotaina 
Chini samo ka singipa balwako ringtaina. 

Grim giting kabako asonge roongo, 

Jakgitele sukari romiting cbachao ; 

Nikatjok rue rue tang baenga dingtangja, 

Ga akejok soopa jakpao chi totsa. 

Songree gisiko am-angjok iako — 

Aram ripamchi tot gri a sak salgio ; 

Chimit chimit kuchimit terakbalbal nomilsa 
Seokgimin asako bibaltang gitasa. 

Singejok re-bae, “Na ara banoni?” 

Ring-aha gitko ka-srisri an tangni ; 

Dingtang dingtang dona bimung angko jatanti — 
Indakesa A-chik ku’a minga-de-a ‘Chi.’ 

Dubiaha agilsakko Noani chasongo, 

Hajai gitam ritchasku sotbrisajok da-Io ; 

Ua chini totsasa ong paachim angaba, 

Tang-doesa koSakcbi biba pijok bimangba. 

Songree salg’o ga akjok a brio 
Chasipjok a ao nangteke rongbrako ; 

Ro-ongni koltiktik a-kolo ma-chakjok, 

Sokdapoa gipinrang pelsue suakjok. 

Indakesa ronggopjol man-aha joktaina, 

Kitgimin mandeni chigao naena ; 

Chrok mesaa tim tim gam esa, 

Joktaijok saksele chidare gitasa. 

Basakoba bilbila dochirongba pilpila ; 

Be en nama nampaba kongrok kongtok dakpila ; 
Chiring bibrasniko nangdimbae daldapjok ; 

Jrimitmit jokange songjinmao naejok. 

Songjinman’ rikamo an cheng soe dingdingjok, 

Kasi bokdim balaba nio pajaririjok ; 

Salgron’ balwa balsriksrik attam salni ka sino 
Ongjok kusi darangan rona rikam pangsango. 

Basakoba kenbegni ong jok balwa raka, 

Chipakore rompebajo.k a bri-dingjol gita ; 

Supeonjok’ aberujok Chima adramrangba, 

Gitcham pangma kongsi nanga dongjaha darangnaba 

A gipiko suange bolrangko bilangjok, 

Chichangatna bibrao bilsianti danejok ; 

Bola wa a chapiljok samsi sampal a kae 
Aro uko pe taijok changgipino pil-taie. 

Chipil bana banbae ripjok a ga a dingko 
Ripikkning dakangjok da nang ge a gamako ; 

Mia misi pandilba adubeko gitchujok. 

Mat mese gorittek bolo wa*orarajok. 

Ritcha rilcha jangrangko dolong aro songrangko 
Jokpakbae sokejok songdongena sagalo ; 

Gri ua biapo nikja bimang a-gani 
Chipakkore gam asa ripengaijok balwani. 

Nipilato janggilchiko batbagimin salko, 
Nama suk, namja duknikjok agilsako ; 
Chanchiatbo O mande, nang janggi tangao 
Ja ku ga a sakprakprakan ia obostao. 

Kennabe indiba chanchie gisiko, 

Chitotsa janggi gri dakani kamko ; 

Jame jasokgija gisik, dongkama mandesal, 
Batangbo namao a sakko da-ontal. 


24. HAGAR 

Ang’ songni a bri rike nina nitoako 
Gisik ra o, kapak kapak, ka a suangako, 

Balkasin baljimjee balo me ga balgraa ; 

Dadinga damana mesao pana doba bara. 

Tairiri bangsini chaana mesara mesara, 

An-senga ’brini rikgeo me ga jimjeara. 

A-ding akuri joljol rona re angode, 

A kasina jasengao chadenge niode, 

Maning a matchokni roram bubu dotdruao : 

Drokdrok sadipil do ni cha*na ga britramo ; 

Miksik gitchak, gingmat ringrang do grik cha*amramo ; 

Sam smilding mongerako balwa baipakramo. 

Wa a bandil bandil nina nitoe charamo ; 

Mikron nikbitbate nina sam bibal balramo. 

Mikchi ipakmitingbani bika adram be e. 


4 

Gisik ruekpilgiminba be en ramsisie, 

Maljuri jamijolgimin wagam chikspata, 

Mikron miksongsala aro peteng bora bita ; 
Danang apa, danang atchu danang angse racha. 
Gale re*angna sijokma da o chacha ? 

Mangtatna kamal kurang salmiting chacha, 
Samjanggi samripeng kano nichaopila mikchra ; 
Mikselpile, niwingwange katchaatpilmano, 

Ka-sariri .kuagane ka-dongatahao, 

Kuchil kusimtekabani mandal bibal clianga jajong 
aram kranga. 

Mikkang rongrimitabani 

Chrokjok, chrokjok, gisik duko sibokgipa, 

Ka dingsmitsmit ku chil, ku rang kandikgipa, 

Ja chelue asongmano, ring-ata sreko. 

Ja pa gadik, jakpa mera dakmana gisiko, 

Ua gita nikahaoa, brini nitoako 
Ansengpila okkapila nie uarangko. 

Misor songni rikam nama dram an sengao, 
Chigisim chigisim ine songna jangangao, 

Mikka wae chi dal-o dram an-chengode, 

Skata bolgisi jeo chini chonangode, 

Ama angko mikkang done kera olatenba, 

Redilanga dimrim dimrim am bol am nainenba, 
Nikgenma banoba ua chisam nama gi a, 

Rikrak rikrak chipakore sona bibal gita. 

Koripok alabok do ma doancheng jepjepa, 

Tilu kasi tangsek samsi cha amna namgipa, 
A*kaweo gamgipa manden’ a-ani miranga. 

Balni sako balangode gadang gadang changa. 

Samsi mitil, bakra pattal, sam dindokao 
Gitchak, gisim, sinchi rekbak matchu cha amramo, 
Rakkual nitime uko tilara sikode, 

Kopa gnang, nachil de krang, ku-sa cha manode. 

Guale nipilman a ua gam ako knae, 

Kolamronga am bol chinga uarangko nie. 

Niri dikkol mikka simo alabok merao, 

Nina kasri, anchisreng kimkoe kimengo, 

Do de bipa kusi onge grang pinbrue, 

Mesao nitima, geok bima bolo ba e 
Indonga a-selni soko chinga basakoba 
Re srapgija sket sket nokchi ma ningsaba 
Katbae nikea noko chapana dongako. 

Rajan’ cha*a ong jaoba kangal cha-aniko, 

O, nitoa song nama, ang’ Misor a song, 

Gisik ra atake anga jeoba dong. 

Ama apan’ nok namja, indioba angni, 

Nitonika nie rona songsul nokripengni ; 

Da o anga Giteltangni noko dengjawaha, 
Songchina repileba bano biap mangenaha ? 
Songchina re-angoba, ma-ani salakkim salbirim, 
Man-panan ka-dongjaha jena ka dongachim ; 

Una minga chengo angni giteltang Sarani 
Duk on o chaktogija songtanchi katani 
Salo, rama samo angko Shurni bakrao, 
Chijimjim chi ka-sina chianing sambao, 

Gronge Isolni sagre ingipa patie. 

“Hagar” Hagar, na a da o baoni katbae, 

Re naka bachina ? Na-a nokchina re-pilbo, 
Nang’ giteltang Sarako manie dongkubo, 

Knabo, knabo, nang na jeko patiani 
Dongenga mikkangchi suk ongangani ; 

Anga nangni bitchriko dingtangmancha dakgen. 
Bang ejelbeanj gimin channa amjapilgen. 
Songdonge ’brini sako nikao pilakni, 

Gng pilgen changsade ua jatna kenani. 

1 Da-o, na*a oko chango kea gnangpiti. 

Indiode mainasa na a katengpiti ? 

Uako nengmano, na a uko Ismil mingbo, 
Gisik an senge name bi-sako aldubo,” 

Indine ingipa angna agana katako. 

Manie dongkuna anga uni ku chakako 
Ang* gitel Abrahama bebeo ka donge. 

Toromi, rasong, gam patiako man e, 
JBilakroroaha aro mingsinga man aha. 

Angko Isoi indakgipa noko doneaha. 

Anga nokkol mechikoba bitchriko jelatna, 

Je Isol dukni salo mangsonga dakchakna, 

Ua Isolko wate an -tang songtangchina, 

Mitchia miteko bame olakkipitaina 
Rejawa, rejawa song chi ine inobani, 

Ma-a gita songtang angna gisik ongobani, 
Dukni sagal chipakore ang’ ringatangko 
Brangoba kapakoba amchakpilgijako, 

Tanggitik me chik alna branggipa gita. 

Grapaha Hagar da nang, mikchi sona gita, 

Salni ga-su pettangrako, neng*a su sikime 
Pil bae, dilbae dcko, salakkimko am e, 
Pilakchin a rang a dang, nina sri sri 
Salakimko man kunama dingolasa bisi. 

Gri do-anjek mejeka, gri mikoa do kuni, 
Salchugragraoba dongja mikoa huroni. 

Pangna jaku chanronggipa salchame, do*kurok, 
Mai bolo ba-enba da nang mikognok ? 

Jena anga pangna gose gisik ka-sroka, 

Knatori ka sariri bano mikonaka ? 

Katang, katang gose angko galenba, 

Pangna ong-ronga salni nitoarigipa. 

“Angade sona daldiko duko galenasa.” 
"‘Chu-sokjok, chu sokjok, angni manigijanisa.’ , 

Indake chanchie ree nichaora, 

Sepango nikaha ua dimrima bolkoa. 

'‘Iakae, sengsoenga, donsoa nang’ dcna ” 
lana gita, jipjang jipjang moenga balwana ; 
Asongaha salakkimo deko ka bak done, 

Chi gnang mosokni.ko jakasichi on e. 

Katome rabita pita skango cha-ako 
On aha jakrachi dena ua cha-aniko. 

Salakima kasinoba ua be enasa 
Salakimatpaenggen ka-tongni duknasa ? 

Been ka sinoba da-nang dukde gimajaha, 
Niwate nikoa songko grapna nangaha ; 

Greja ripamchi jeni mikron burungni. 
Rurongpaja pangnajolna mikka balwani, 

Duk kalima aro rama re baani. 

Skangni mikkangde da-nang donkugen baoni ? 
Deni janggilchi mikchi ipake, ipake, 

On-atenga jaksamsachi okkurio done. 

Indioba tingtotsade detangni be eno 
Bombom ga-akdapjok on-atpamitingo. 
Rang-san nipile ua ka sariri dake, 

“Ai, ai angni songna anga ka-pake, 

Ong-jaoba mikkanchini duknasa ba bae. 
Grapengajama ? Na a nokchina repilna, hai,” 
Gipake ku-dime deko, hikhikari grape, 

Ku-rang tang sokgija dake knichi pindape, 
“Angna ong-ja angde angade nang-nasa.” 
‘‘Galnasijok duko anga ine chanchiesa.” 

Ang’ gitel Abrahamni nokchina re-ange, 
Dositangko .ku-rachake olakieode, 

Nokde nokchaksogenkonchim, indioba angna 
Mai rasongko man-e anga ka a dongtokuna ? 

Na an dejakra gita ong-ade ong.para, 

De nokkolsa, Ismail, manrikgnikoa 
Na-ade man-jawa, angde, man-gen Isbaksa. 


Uasa de chong-mot ine on-genkon unasa. 
Indake ong-genode anga mai mikgilchi 
Re angpilkugende dongna uani nokchi. 
Uandake na-simangni golmal ong-gniko 
Nikenba arikatjok, Ismail an-chingko 
Isolni namnika jeba ongchina an-chingba. 

“Me chik suri kangal ong-a brang sretchina” 
“Man -chong angni gamko, songo dongengode, 
Nikchina a-nama gamna bolgrimarikode 
A-briari song dongna, angasan name dong, 
Jakgitokko krenggnok, anga rakbakuchong. 
Aldue dalatjok angko dingdinge ku dimjok. 
Name ba-jok, ama na a neng e kokdok kokdok, 
Nangkua okkana angna man-gen baoniko ? 

Du e, on e dongspako cha-pana ja-mano, 
Okkaeba, okkajaeba, ong-nika giminko, 

An-tang okna cha-kurapna kangalari gita, 

Saan salo sana angko dongtime badita.” 

Unikoa ong-kataha re-na ramatangko, 
Mikkangchi dakanggipa Beersheba bakrako. 

Salni saljatchiko bate on-tisa rejito, 

Ka-sinkala salni ding-a be-enko ka-sinato. 
Indioba, re-gipa mande ramakso re-ode, 

Chakna amgenmade ua ringna ikakode. 

Una minga pangnan noko donganigiminde 
Amchakpajaenggen danang bi sa Ismaelde. 
Adita neng-taksani ramako re-angon, 

“Ai, ai, cbi ringna gitok ran-a” inon. 



SEOKGIMIN POETRYRANG 


Bi taiengjok bi*sa mako nipilatenba, 
Mikkang mikgitchake, gramchi singsolenba ; 
Changsa ringahaode chi bon ok mosokoni, 

Ringtaina am-paoba ua man-kugen baoni ? 
Apala agisi ua Beersheba bakrao. 

Ban’ chiko man-pakugen samsian siengo. 
Saljadare roramara rikraka chi gita, 

Guale re gipa rama brange sreta. 

Indonga biapo me chik maiko dakna ama ? 
Measaan sina nanga bilakkugnima ? 

Bon -aha mosokoni chi ringtaion changsa, 
Amaijok mosokkode galangarinasa. 

lndiba banoba chi gnangode ko na 
Ra bitenga jakbitenga ua depantena. 

Ma ani mikkango dongechina kaoksie, 
Saljadare nikatao chi ine chanchie 
Daariangnasa bia ma ani ge etako, 

“Ong-ja angde, ong ja” ine bengata uako. 
Isolni ka sara bang a gisiko chanchie, 

Ka a rim tomari Hagar peo mikchi rue. 
Salmangguri dongpengoba teng sua dongkua, 
Jajong nawang minokoba samsade nikkua. 
lndiba, Isolna agre gisikni dal ako 
Pindapa, nisokna amja je ning tuako. 

Ua manden’ gisikbani dongpaa Hagaro, 
Gualpa-ja da-nang me*chik indonga a selo. 
Maio ka-dongchakpakugen jarikangpanasa 
Nangaijok ja manode dena kalimesa. 
Songchakjajok ka tong nina deni siako 
Nikjachong mikgronnaba ua a ao ga akako 
Jedakeba da-asalon sigen ang’ deara 
Maiko dakpakugen, gose, anga niaria. 

Deni sambaoni kata kore chaa gita, 

Tang soka chrini bra chelao badita. 
Kasokja indiba da-nang deko nikpilgija, 
Gualsrange katangnade ka-saningpaja. 

Chake an-tang mikrono detangni mikkango 
Mikkanggrike hikhikari galaha mikchiko. 

“O, Isol ia salo nang-ni nokol me chik 
Bi-paa, nikengai na-a bano angni gisik. 
Jokatpabo, Gitcl, angko sagal apalao, 
Ku-rachaka gita nang-ni skango bakrao.” 
Knaa salgio ua ka sagipa Isol, 

Skime, grapenggipa an tang me-chik nokol. 
“Hagar, Hagar, Hagar,” okama salgio 
“Mai ong-aljok na a rimpilbo ka bako.” 

Man pilaha una bate agana dongjaha, 

Skang gitan una gam da-o ong pilaha. 
Chakate Soarchi re e songdong a chaena, 
Gnang grioba ua ka sroka Isolna. 

Ripamchi sonan bibal pring seng bapa, 
Saporiri, nitoriri ’bri niwattoa, 

Boksoriri, gitchak, gisim bibalni balarang, 
Dimrim, dimrim nitoata a ani boldimrang. 
Re pana sikama, ripeng, ua bakraona, 

Dukni ari bademano suk ong ramona ? 
Da-atam ka-srokoba knal sal sokode, 
Duknirara mikchirera ong pilgen uode. 
Indake manderangna salanti re enga ; 

Salko nie kam ka na je mandean changa ; 
Uasa an-tangna nama cholko man-para, 
Ong-jaode ramagimik ong-gen duknina-a. 


— T uniram Rongma Marak. 

25. NEPOLEONNI KATTA 

1. lanjokma bonkamgipa angni dukni salrang ; 
Dongjahama ontisaba kusi onganirang ; 
Bonahama choJ angna niktaina songtangko 
Jeo donge ama angko ba e dalatramko. 

2 Namjaoba angni raa*a mikkang sonanichim ; 
Naa angko .ka sabee bae dalatachim ; 
Jachiking salchikingna oko chongo ke e 
Saknac sitengtoe ama dukko chake. 

3. lndioba ka donsoa deko mikkang nikna ; 
Deko nikc kusi ong e ka dimepiltaina ; 
Gipinrangna nitobea mikkang ongjaoba 
Sona rongsa gita nika amara indiba. 

4. Badigita ama angko dingdingc kudime 
Ba e dalataha gose sokane aldue ; 
Kadongachim ama angna gisiko mangsonge, 
Dukni salo dakchakpagen ma ana ka sae. 

5. Kurang .kasaririchisa angko okamachim, 
Kabaktango rime angna skie on-rongachim ; 
lndioba da asalsa indaka biapo. 

E>ongna nangjok gose anga chongipa chichango. 

6. Knakuna man kugenma ama nang’ kurangko, 
Nepoleon The Great ine ka sae okamako ; 
Dukko chake na a angko bagramaiahama, 
Indaka dukcnasa Isol seokjokma. 

7. Buchumachibarara deni man giminko cha na 
Ka-donggramaiahama ama na ade angna ; 

Oh ! angni France a song angni sipai kotok, 
Na-simangko dilangkuna cholan ong jajok. 

8. Watgaljokma na-simangba ia duknj salo, 
Naljokachim nasimangko ia duknirangko ; 
Europeni bilakgipa pilak Rajarangni 
Jringjrotna bobil angni Engrajirangni. 

9. Minoktokna France songko u’amang ammitingo 
Singho gita chikna dake u’mang timitingo ; 
Naljokachim angni songko u’mang jakoniko, 
Bonatachim achak gita an tang bobilrangko. 

10. Una agrc ma maanti songni namgnirang, 
Dakpaachim namitingo jatni chugnirang ; 
Raijoko bariatna songko an sengatna, 
Dakpaachim kusi ong-na songko nitoatna. 

11. Amjaoba bamatangna a gilsak gimikko, 

Man paachim songnokkode a-ani samsako, 

Ang bimungko knaarin angna kentokachim, 
Nepoleon, The Great ine angko mingsingachim. 

12. Mangsongachim pilak jatni jakgitel ong-ana 
Gipin jatni nokol onge dukko man jachina ; 
Indioba uitokja angni mangsongako, 

Chanchigija bobil daka pilak jatan angko. 

13. Oh ! angni Senapoti Disai Misona. 

Na-simangni jakon da-on songko dilangkuna ; 
Aro angni Senapoti Murate Muchuna, 
Watgaljokma na-simangba angko dongjachina. 

14. Una agre angi pilak sipaini pamongrang, 
Dakgrikao a-songtango janggi sigiparang ; 
Amjawake gualnade anga nasimangko, 

Ka-sabea angni ripeng pilak sipairangko. 

15. Chanchiaha Nepoleon katong rangspite, 

Uleng pilleng dongtogija biaptango tue ; 
Ampajaha ua bilan chakatna asongna, 
Biaptango tuarisa sengsoe siana. 

16. Jena anga kasaachim angni jikgipana, 
Gualgenma janggi’ ripeng Rani Josephinna ; 
Baoniko man-gen gose nang’ gita ripengko, 
Tipchanggija ka tong angni ka-saani chimikko. 

17. Ka-sagija dake anga nang-ko watahaoba, 
Gualangja anga nang-ko siangnasioba ; 
Himangai da asalsa nang-ko watbaesa, 

Dukko man e dongna nangjok ia biaposa. 

18. Dukni sukni salo na a angko dakchakachim, 
Darangniba ong-ja na a angni Josephinchim ; 
Nangja angna sona muta Rajan’ singhasonko 
Nammitingo angni man-a pilak gamrangko. 

19. Tndioba gisik ra-a France a-songko, 

Gualjawa siangoba Paris songjinmako ; 

Siangona kingking ua dukan bonchangjaha. 
Indake sukgrisa salko re ataha. 

20. Salantian niwatata an-tang a-songtangko, 

Mikchi jingjeng jingjeng dake chanchia gisiko ; 
Chanchoiba nikatjaha an-tang a*songtangko 
Ka-sabea jik dedrang madrang bakskako. 

21. Bilsi gitam jadokna ua indake, 

Tangaijok neng e dike skime ma ame ; 

Dukko man e ka tong be e ua siangaha, 

Dukni sagal agilsako ua watangaha. 

22. Siangoba okamanga ua Josephinko, 

France a song aro uni ripengskarangko ; 

Uni gimin gisik ra bo uni dakangako, 

A songtangna ka-se uni janggi siangako. 

26. PODININI KATTA. 

1. Changchichina gisik nange mandesalgipana, 
Skie rana nama nangna gisik senggipana. 
Jeni gimin chanchiodc katong samsa be a. 

Sko choknok a chi bamgop mikchi gaakpila. 

2. Badeangjok ua salrang skang chasongnirang, 
Kapak ka pak chanchimana gisik raanirang. 
Indioba amja gosc gualnadc uko, 

Rajputanni ningo donga Chitor songjinmako. 

3. Songjinmani samtangtangchi donga raka killa, 
Ro onchisa kadula ong ja alamala. 

Kadulgimin killa ningo namnambea nokrang, 
Songjinmako nitoatna baienggipa pulrang. 

4. A bri a patal daka niwatna pilakkon, 

Nina nitobcesa rikjok ua Chitor songko. 
Beenko kasinatna balwa balsrisri 
Jipjang jipjang bolni bijak ka tong kasariri. 

5. Gingsikmano okapila bibalni simila, 
Songjinmao nikna mangon pul barirara. 
Chibimaba dilsa joka ua songjinmao, 

Ua songan an sengbata Rajputano. 

6. Bolni bijak cheksirango do orang asonge, 

Ku rang sale ranga u’rang namen knatoe. 

Do orangni giseponi Khukul mingsingbata, 
Etalachin manderangni gisikko salbata. 

7. Uandake badigita sako bilgiparang, 

Gitko ringe ka srokata ma manti do orang. 
Indaken ua songa namen an sengbea, 

Salantian uno dongna ka tong kusi ong a. 

8. Ua songo songdongachim mingsinggipa jatrang, 
Jattangna .ka sagipa Rajput panterang. 

lndine banga mande’n uko mingsingbata, 
Hindurangni gisepode u’mang bilakbata. 

9. Uamangni rika nokrang aro killarangko, 
Maidaka bobil gipin ua songjinmako. 

Uni gimin mamungnaba u’mang jajrcngmanja ; 
Bobilrangko warachakna kenchakani dongja. 

10. Salantian jikjak ijkjak songjinman’ manderang, 
Kcnmangija rotokenga Rajput panterang. 

Salni atamangahaode gureo gakate, 

Rotokaia uamangde dakgrikna skie. 

11. Ua songo donga saksa mingsinggipa raja, 

Sason ka engachim uno Bimsing minggipa. 
Rajputanni gisepode uko mingsingbea, 

Jikba saksa donga uno namen nitobea. 

12. Ua Rajan’ jikkoara Podini iningachim, 

Nitogipa depanterangba sakbri dongachim, 
Indioba nitoade manning dingtangkuja. 

Uni bimang metra gitan mikkang rongdimelja. 

13. Sea saksa kimakode kima kimja gita, 

Dea saksa ba akode nika degri gita. 

Kni kasot dimrimrim aro mikkang sonan 
chijim, 

Rajputni metrarangna uan batokachim. 

14. Dal o dal bregijasa nama terakbalbal, 

Wagam kitma bitchil aro kuchil mandal bibal. 
Mingsingangjok songgipinna uni nitoako, 

Pilak rajan sikpaachm man tokpana uko. 

15. Indioba ua songo napnan man tokjachim, 
Rajputni manderangna pilakan kentokachim. 
Sipairang hajal hajal donga Bimsingni ningo, 
Chakataigen nengmangija u’mang nangan salo. 

16. Dingtangmancha raijoko ua sason ka a, 
Pagitchamrangni raiotrangba ukon manitoka. 
Indake salni salna umang kusi onge, 
Dongtokachim kusi onge songdonge achae. 

17. Indakmiting salrango saksa Mussalman raja, 

Re baaha Indiaona mamungnaba kenja, 

Allaudin minga uko Kabur songonichim, 
Channa am pilgija ua sipai rimbaachim. 

18. Knapajok uabani Chitor songjinmako, 

Nitogipa Bimsingni jik Podiniko. 

Mangsongaha Chitor songko ua raseknasa, 

So otenba Bimsingko ua Podinikosa. 

19. Re angenba sokeaha Rajput songona, 

Geetaha sipairangko tamburangko pingna. 

Biap nama chibimani rikamo pingakosa, 
Tamburangko nikaijok bakra dal gipaosa. 

20. Uno donge Allaudin da nang Bimsingna, 

Chiti see sing-ataha uni jikko nina. 

Chiti poraimano da nang Bimsing Rajaba, 

Kao nange aganchakjok Allaudinnaba. 

21. Jikko nina sikchongmote na a bi ahaode 
Jiktangkoa mesokgenma sawa goka mande. 
Nanga inode anga nang’ baksan warachakgen, 
On ja nina ang’ jikkode janggian sipilgen. 



SEOKGIMIN POETRYRANG 


57 


22. Indine aganchake Mussalman rajana, 

Watataha chiti see Allaudin rajana, 
lndioba Allaudin kratchaninggija, 

Chiti see singattaijok mikgil dongpagija. 

23. Mesokjaoba nangni jikko nina mikkang bimang, 
Mesokgenma jagringkode janeraomangmang ; 
lndioba Bimsingde on na sikpajachim, 

Jikgipasa molmolenba una aganachin. 

24. Angni gimin dakrikao janggi sipilaigen, 
Aganatbo jagringkode angko nina man-gen. 

Uni gimin Bimsingba sikpagijakosa, 

Aganatjok nina man gen jagringmangmang kosa. 

25. Uko knae Allaudin namen kusi ong jok, 

Adigita sipairangko rimbite re bajok. 

Uko nike Bimsingba mande ra soaha, 

Chokki name asongchina una on soaha. 

26. Mesokaha jikgipako janeran’ jagringo, 

Nie rojok Allaudin mangsonge gisiko ; 

Janerani jagringnan ua mikchaaha, 
Manchongmotnan nanggen nangko ine chan- 
chiaha. 

27. Kusi ongbee Allaudin aganjok Bimsingna, 
Nangni jikko nikjok da ode nangja mamung 
angna. 

lndioba changsadeni angni dongramchina, 
Reangpabo nangrimgrikna angni turamchina. 

28. Uko knae kusi ong jok Bimsing Rajaba, 
Kurachakjok nangchinan reanggen angaba. 
Changsadeni Bimsingba reangbebeaha, 

Kusi ong e Allaudin uko rimsoaha. 

29. Iadioba uni kusi ong ani japangde, 

Uko rimna cholkosa dakachim uade. 

Ja manoa Allaudin Bimsingko rim e, 

Jaking teke donataha patok noko chipe. 

30. Indaken chu sokatjok an tang mangsongako, 
Aganatjok Podinina nang’ sekode kajok. 
Jokjawaha daontaltal naade angninjok, 
Si.kpaode kusi onge daon rebabojok. 

31. Sikpaode kusi onge antangan rebabo. 

Re bajaode draenba rimegen uisobo. 

Knasoe Podiniba namen dukko man jok, 
Maiko dakna nanga da o gisiko chanchijo.k. 

2. Jeba ong bo aganatjok anga nangchi re gen, 
Ang’ baksa me trarangko hajalsa rimanggen. 
Indine seataha Mussalman Rajana, 

Ka donga Allaudin anga man-chongmotna. 

33. Podinini rebaani sal sokbaahaoa, 

Seataha Allaudin an tang sipairangna. 
Similgipa atorrangko tamburango satbo, 
Ramarango ba ra ane pulrangko galbo. 

34. Kusi ong e katchae ringe chae robo, 

Doke dame an sengtoke na mangjeba dakbo. 
Da asalde nitogipa Podini sokbagen, 

Uko anga kusi ong e da o rimchaksogen. 

35. Beanbebe Podiniba gureo gakate, 

Rimbaaha metrarangko gario chipate. 

Indioba u’mangara metrarang ong jachim, 

Ka donggipa bilakgipa sipairarasachim. 

36. Me chik ganding chindingko gane uamangde, 
Taria ba ra ning o u’mang tonualrangkode. 
Gandapaha niksoenba Allaudin uko, 

Rama tong sao chasoenba ku dimejok uko. 

37. Aganaha anga namen kusi ongbeaha. 

Rani asongari naa dongaiboaha. 

Podiniba una da nang aganchakpaaha, 
Kenchaknabe daontal anga nang ninaha. 

38. Indioba changsamangmang angni segipafco, 

Bano dona mesokpabo Bimsing Rajako. 

Sina skang ua angko mikkang nikpachina. 

Sirui skang grongenba da o rebapilna. 

39. Allaudin kenchakgija uko watataha, 

Podiniba segipaona danang sokangaha. 

Kaa gnang Bimsinga saksan dongengachim. 
Dukko man e mikchi ong e grape dongengachim. 

40. Jikgipako niksoenba ua sing soaha, 

Mai dakna ianona na a re baaha. 

FoJiniba mikchi ong e danang aganchakjok, 
Allaudin an tangona angkode rimbajok. 

41. Indioba kenchaknabe jokna cholde donga, 

Gure mangeni mobaenba Sohis sengsoenga. 

Ru utnabe da on an ching bakbakan katnajo.k, 
Kusi onge Bimsingba da nang chakatpajok. 

42. Tarigimin gurerango uamang gakataha, 
Gongrakbe e gurerangko uamang chalaiaha. 
Allaudin Podiniko nichaksobeaha. 

An tangona pil bapilgen ine chanchiaha. 

43. Indioba Podinide da nang pil bajok, 

Kusi onge katchae songtangchi sokangjok. 
Nisooba niksojajok Ala Podiniko, 

Re angenba nieaha patok nokoniko. 

44. Indioba Podiniko ua nikejaha, 

Kae dona Bimsingba uano dongjaha. 

Nikjaenba Allaudin ka onangbeaha, 

Kaonange sipairangko ua geetaha. 

5 

45. Podiniko manjaoba gario donggipade, 
Batchi kate jokgen bia metra hajalsade. 
Nasimangni sika gita dakbo uamangko, 
Podinini rimbagipa me tra hajalsako. 

46. Uko knae sipairangde kusi ong tokaha, 
Garin’ do garangko oe uamang nitokaka. 
Uchiniba me tra dake tarigiparangba, 
Kadonggipa bilakgipa Rajput sipairangba. 

47. Sko sotjok tonualchi uamang sakanliko, 
Napna do ga omitingo Kabul sipairangko. 
Jamanosa uiaha uamang sipairangsa, 

Metra ine chanchiachim uamang togiasa. 

48. Ja manosa uamang garioni ong kattokjok, 
Alla Rajan’ sipairangba pilakan chakatjok. 
Dolgnian bilongbee uamang dakgrikaha, 
Hajal hajal sipairangba siangtokbeaha. 

49. Alla Rajan’ sipairangde siachin pakmajok, 
Rajput sipai hajalsaba saksasan jokaijok. 
Iako nike Allaudin ka onangbeaha, 

Ka onange dukko man e ua aganaha. 

50. Da mo bia Podinini chalakkiko nigen, 

Chitor songko pe kninge seke katsranggen. 
Bilakgipa Bimsingko dakgrike so otgen, 
Nitogipa Chitor songko pekninge galgen. 

51. Indine aganaha wagam chikmijile, 

Rimangaha sipairangko an tang skang dile. 
Sipairangni inchroangan mikka kima gita, 
Jabirangan moangpila banggria gita. 

52. Kengijan mamungnaba Mussalman sipairang, 
Mamung gita nikja ua Kabulia jatrang. 
Knasojok Bimsingba an tangko dakgikna, 

Re banga Allaudin Chitor songko pe na. 



SEOKGEMIN POETRYRANC 


61 


53. Tariaha Birasingba an tang sipairangko. 
Kadonggipa bilakgipa Rajput sipairangko. 
Chona dal a pilakkon tarisotokaha, 

Dekgrikani a baona uamang reangaha. 

54. Gronggrikjok dolgnin uanon uamang, 

Hindu aro Mussalmanrang Raja sakgnian. 
Bilongbee name manchan u’mang dakgrikaha, 
Ja manoa Bimsingkon Alla amangaha. 

55. Uko nike Podinide namen dukko man jok, 

A gilsako dikdiksaba tangnan sikjajok. 

Dukko man e aganatjok songni manderangna, 
Nitogipa Chitor songni Hindu mechikrangna. 

56. A songtangna raiottangna namang ka saama ? 
Ang’ baksa kusi onge sina sikpagenma ? 
Asongtangnj onangako nina sikpajaode, 

Ang* gila a songtangna namang ka saode. 

57. Aganchakjok me trarangba chinga sina kenja, 
Asongtangnni onangako chinga nina sikja. 
Nangni aganata gita chinga dakna sikgen. 
Kusi ongc a songtangna chinga jangei 
onggen. 

58. Indaken uamang wa alni ganchio, 

Rani baksa siangaha chokone waalo. 

Podinide agilskko da nang watangaha, 

Alla rajan’ jakoniko jo,kna man paaha. 

59. Dakgrike amenba kusi ong beaha, 

Bimsingko rimeenba Alla sootaha. 

Neng mangija killarangko ua pe tokaha, 

Indake Chitor songchi ua napangaha. 

60. Re angenba am eaha Rajan’ nokoniko. 
Pilakchikon nikejaha Rani Poniniko : 

Podinini siakosa ua nikaijo.k, 

Alla rajan’ mangsongade indin ongaijok. 

61. Am o man jae ka o nange songni manderangko, 
Sootaha nisiaha Chitor songjinmako, 
Namnamgipa nokrangko perurutokaijok, 

Sona mite dakrangko pe kninge galjok. 

62. Wa alrangchi so e danang ua songjinmako, 
Nisiaha nitogipa Chitor songjinmako. 

Tapra cbangpilaha danang nitogipanokrang, 
Kusi ongna balatgipa pulni bibalrang. 

63. Ka saninggijagipa ka ting Allaudin, 

Gipin jikna mikbokari sootaha indin. 

Nikna man gen siangachi uni pilak .kamko, 
Bitetangko man na nanggen ua sastiko. 

64. A gilsako badigita mikboke dakarang, 

Ja manosa nikna man gen uni biterang. 

Badigita a gilsako namgijako dako, 

Ua mande man na nanggen antangtangni daka. 


27. PASIKANI 

Jak ja a gisik katta aroba bilrang 
Sakantion donggachime chu soke uarang ; 
Indioba an tangara mamungba dakgija 
Aganronga gipinkosa angade ongpaja. 

Saniba komia bil, sanibara bata 
Ong jachim, uachi kam namgija ong ata ; 
Bilakgipa bil gnange dakchina nangako, 
Bilgrigipa kraa gita ja rikchina kamko. 



SEOKGIMIN POETRYRANG 


Da la kamko kaa aro saobara gama, 
Tangka, paisa bang a mitam bi-meba cha a ; 
An tangtangchi choliako uiahaode, 
Matnangkugen gipinko mainasa indide. 

Mamungba nangpaja ine an tangna chanchie. 
An tangni dakgni kamko uimasigijae ; 

Pa sikari dongaria mamungba dakgija, 
Sakgipinni dakangako kakket ong nikgija. 


28. RARAANI 

Grapna beha na a 
Dederacha dede, 

Indinari maina, 
Makchiko galade ? 

Nichaoe niboda, 

Awa salgichiko, 

Aknakenga nang’ ada 
Jajong nabaako. 

Kusi onge, kadingnape, 
Rae rona mail gen ; 

Jako na an kalakkande, 
Noko done on-gen. 

Re babo sonan’ jajong, 
Ang’ deni sepangchi, 

Tipe ka dimepachina 
Grapani mikchi. 

29. NANGNI JAKO 

Gitel, ang’ janggi nangni jako, 

Rama namjabea, nikja guuri peng a ; 
Dilbo angko miksonga nisano, 

Sretgija re na andala ramao. 

Gitel, ang’ janggi nang ni jako, 

Ka tongni bibal, uan nang-ni pal ; 
Nisigipa joongrangko nisangwalgija, 
Rakkibo Gitel, na an gimaatgija. 

Gitel, ang’ janggi nangni jako, 

Angni ka dongani jringrot tom tomani ; 
Man jaha, amoba pilak biaprango, 
Indiba man na ama bonchanggija nang o. 

Gitel, ang’ janggi nang ni jako, 

Siani jagringo, chadenge kenamo ; 
Janggide nienga, miksonge nangchiko, 

Ka donge rimsona, sinile jaktangko. 

Gitel, ang’ janggi nang ni jako, 

Sokon nang’ apo, ka sroka gisiko ; 
Rasongo katchaa, tom tomako man e. 
Ring-gen pangnajol nangko mitele. 


30. SKIANI. 

Bite gnangipa cheksi pangnan gongdala ; 
Chanchigipa manean’ ku-rangpilak salon nom a. 

Ku o nangmitingo dongja ka-saani gisik ; 
Chakchikbebo amna gita gam-atgija ku sik. 

Ku-antina aganchako jelanga kattade ; 

Jrip dongbo, matnangana, gimaatna sikode. 

An-tangni rasongko naa an*tangan rakkibo ; 
Gangbingode pilak manden, chonnikgen uibo. 
Namgipa mandeni kamrang gimaja pangnaba ; 
Namgijako aganrikna chasong chasongnaba. 

Sina ong ja, tangna ine rc baa mandede ; 

Sigija kamkosa dakna nangake indide. 

Re pilgen inesa na a re baha a aona ; 
Donangbo re baani chinko nike chanchichina. 

A ona ga-akon na a an tangsa grapa ; 

Gipin mande nikgipade kusa kusi ong-a. 

Re pilan’ saloba nang na inda.ke ong china ; 
Katchae kadingbo, uno gipin grapchina. 


31. NAMGN1 GRI. 

Rongsa chongipa aski bangbang salgio, 

Ta chritchit chonbea aram salgi ronggrikao ; 
Simila gri bibal bala bijak pindapao, 
Bimung man gija nitooba burung diltuao. 

Be entangko sakselc jean chakata, 

Kratgipa Me chik gita an tangko mesoka ; 
Dingkario jaksamsaman bijak dongpaa, 
Mamungnaba namgni gri indongaranga. 

Saljatchi patalo balminduri bala, 

A gisi an chengo uigrikgija baksa gronga ; 
Jumango ka siksikc hikhikari gaapa, 
Mikkango ka dingeba ka tongo dukan gapa. 

Waljatchi batanga walo, sikgipa bangsirang, 
Sanaba uiata ba okamani ku rang ; 

Ta rakao balpakgipa chotgimin bibal 
Gita ong a uaranga, chanchiani apal. 

Songregipa chisamo nadike nigama, 

Somoi grio batna ine kewana okama ; 
Kadongama namgni onggen mingsade maiba 
Jena amja basakoba agangenma saoba ? 


32. GAMGTPA 

Na-an niksokgija sagal apalao 
Chogipa janggini ringko kimkim mangrakoa 
Na an paa gita chacha a song gimiko 
Ra bae on gipa pilak nangarangko. 

Nang-chin uia aro changa sapaniba 
Man-enga songtangko chuatanikoba. 
Gamanikosa nang ni bree badinge 
Gipatenga pilakchina malko onsree. 

Bilsio jasamang dongode neng take 
A songni mandede tanggenchim maidake ? 
Ku monganirangba gimagen ma-eke, 
Churoroangani bon genchim ruronge. 

Dongja a*songo apsan nang gita, 

Pilakni janggiko ripinge tangata. 

Jakgitel gamgipa‘n raja saksani, 

An-tangon chu onga, dongja nangdapani. 


33. SENGWAT 

Mikkang mikkang ching-chetgipa 
Gita wal-misirang, 
Mikjapanti chel*angenga f 
Knajake ku rang. 

Sing-atode agangenma 
Talate an tangko? 

Sawamancha, waa ongja. 

Ching ata maiko ? 
Bangbango gitchogipa 
Jajong a&kirang, 
Ongjakonchim seng-atgipa 
Asako namang. 

“Angara asako chagipa samdim 
Boldimo dongaba ; 

Salgio chinggipa jajong 
Askirang ongjaoba.” 

“Donaha jeko jekai 

An tang dakgiminna, 

Dakna nanga chongipa ongc, 
Chongipa skana ^ 

34. SANGKINI 

Chidil Wari Kimde A song Damboni a jao, 
Wari tua daoba donga gimakuja uno. 

Saoba saoba agantoka Meenpani ma-ko 
A iling Muni Sane minga uko bagipako 
Mitamrangni aganara Aning Cheranisa, 

Ba a ina Sangkiniko Ching Rangsilchisa. 
Cheranide Rangsilchide bagalwatjok, 
Mamuride Mamikkimde toknan uijajok. 

A ning Tokre Mechikara mikgitchingchi nie. 
Chining Tokje Tirabaan kancha brim chine. 

Nio nitojabe ine Nokma Meenpako, 

Dono krajabe ine Bima Sangkiniko. 

Sona biginchiko aro me kin bakbitchiko. 

Pul agipbiko aro Chondon Bolwariko. 

Amangaha Tokre Me-chik aning chiningchiko, 
Reangaha Tokje Tira ragatbana uko. 

Elatchiman’ a song aro Randiniman’ chiring, 
Nitotiri bala uno bibalrang baliping. 

Unoniko ra-baesa Tokre Mechikbani, 

Toka ina, sea ina Tokje Tirabani. 

Meenpako tokna skang Maran A gipiko 
Tokchengana, sechengana natok chironggiko, 
Channa anijapile donga, ban gen a gilsako, 
Sawa mancha tokna man-gen indisikehaebako. 


35. A SONGTAMGNA BI AMI 
Balponggipa sagal an cheng 
Balna balpekgrike, 

Jena kingking aram baksa 
Apsanja tom dake. 

Suuri ripamchin tingtotrang 
Apsan nangtinggrike 
Jena kinking pil-ja sagar 
U’rang dalroroe. 

Uona chingni songnok 
Aro uni rasong, 

Bon changgija tomtomani 

Ong-chong chasong chasong. 


36. GUNNJ DINGTANGGRIKANI 

Sakoni do drang 
Bile rogiparang. 

Ba-e bol cheksio, 

Mikoe mikoe, 

Angchiko niate. 

Angna kasrokako 
Eurungni bibalrang.o 
Mikron mikchaarang, 
A*bri a-kaweo bala ; 
Angchina anpile, 
Mikkang ka-dingsike, 
Balna mojimjea. 
Ma'ni ka saani 
Tona amgijani ; 
Jaktangchi toptopa, 
Rinoka kabako, 

So opa turamo 
Neng tak’ tusiata. 


37. MITELANI 

An ching bj sa chongiparang pringo mikrake 
Gitelko mitelna kraa jakkochopjole ; 

Maina Uan amani chelo sokko donte, 
Alduaha atchiantal, janggiko tangate. 

Sal, ia. askirangko Uan dakaha. 

Ka saachi a gilsakna mikka waataha ; 

Knatoe do orangko an‘chingna mikoata, 
Similgipa bibalrangko nitoe balata. 

Ringna sikgipana Ua chikoba dakaha, 
Kasingipa balwakoba sako balataha ; 

Ma-a paa, jonga noa pilak ripengrangko, 

Patia mama ada. skigiparangko 
Cha ani ringani aro rang site tangani, 

Man aha chu soke an ching dongjaha nangani 
Agilsako dal batgipa an-ching mandean, 
Mandena dal datgipa onggimin gisikan. 

38. AGANMEAPAANJRANG 


Aganani. 

Achak wa tok krua, 

Do bok paga smota. 

Achak kore chaa, 

Wal ja gat^ingkela 
Alabok na tok cha ja 
Angkerong chikoa 
Aram gri Gocra goa 

A ran ong-o timati bita. 
Wachi soko aringga chaka 
Atte pari nia 
Kilkok desusaa. 

Attema wacheksinan ga aka. 

Awawe mala, 

Jongchin e jita. 

Balwa a jakra raka, 

Stil rongmisi ona. 

Brak me gok. 

Busuko bususkachi ota. 
Changsa chipu suode 
Kan-churinaba kena. 
Chiningo ja ga chaka, 
Okningo wagam chaa 
Chun toke pala, 

Wil mike bota. 

Deba gija debra ra a 
Den na ino attetang, 

Kimna ino ma-detang 
Do bisa ma-branga 


Mangsongani 
— Jokani chol gri 


— Uie daka ong-a 

— Dakmika 

— Rochipa. 

— Chanchisokujao asel 
onga, 

— An tang amjaoba chak- 
gipa dongo gangbinga 

— Bil sunia ba susaa. 

— Dalgipa chongipachi krat- 
chaatako man-a. 

— Apsanko dakrimpaa. 

— Gro man a, a sel ong-a. 

— Iachi uachi daka. 

— Namgijaskachi rim-a. 

— A‘sel bademanosa gisik 
raka. 

— Donue daka, 

— Donmitape agana. 

— Daksamsoa 

— Gisik ra-ramram dakaia 

— Dilgipa gri. 

Do ka mandal ringa — Kragija daka. 

Doko janggil sagija maljanggil 


Ino knachakgija waknachil 
Do ma meraa, 

Angsi maria. 

Do po debaa, 

Amak cheraa 

Guang nenggra chac chika 
Doreng agompa meradapa 
Jachingtang bua, grong- 
tang nanga. 

Jakpa doke man-ako Ku- 
smite gimaata. 

Kalchi rudapa. 

Kamlba namja, 

Anggalba goa. 

Kanako nama ina. 

Kawate kudukila. 

Kina siko ki-gol pe-a 
Kolningode angkeba 
grong sachaka, sinakode 
nachiba ki : me taptapa 
Ku chilo bija bitchi, 

Ka tongo matcha bisi. 

Ma anoa ja dil, Jika-dea 
bobil. 

Makkre me*gong nima. 
Makkre pari nia. 

Ma-a-noa manggol, 

Jika-dea ki-gol 


— Beng-o kango ra-ja. 

— Apsan riting daka. 

— - Uan uan apsan ongtai- 

taia. 

— Bobil chagopa. 

- Kamiango a sel nanga. 

— Altuen man a aro 

— altuen gimaa. 

--- Jrlpata. 

— An -tang changjae, 

— gipinko pa-sika. 

— Dongsrangijana batede. 
on tisaba nama 

— Aganpila. 

— Gitikgitak daka. 

A sel soko warachaka 

— Nampinika ; cha chipila 

— Pangrakania dikdiksani- 
san. 

— Man jaesa dakja. 

— Jelroroata. 

— Maanoa gam-chat- 
nika ; 

— Jikadea chonnika. 

Mana nona kok, Jikna 
dena ok. 

Mat anchi pila. 

Me dik namjaode, 

Miba toja. 

Megapna a ba tua. 
Menggo wa al ra a. 

Mese gol o jota . 

Mia misi gagong 
Mandeskan saljong. 

Mongmako ga changbate, 
Chibrimo ja gitota. 

Salba raka. Baiba bala 
Salo ramo ran ja Chio 
su o lalja. 

SUskako silchi sika. 
Miskako wanti pua. 

Te gita acharea. Mi 
gita pisraa. 

Totchaode rongtean 
gijela. 

An tangna ki sing gitok 
Gipina do-de gitok. 

Songna song chichaa, 
Dikilchi walang nika. 
Pakma Nachil cha. 

Mande mangsonga? 

Isol dingtangata. 


Ma a noa cha aninigimia 
aro jide dede man gnini 
giminsa sandia 

On tisako suala. 

Ma a paa najaode, de- 
drangba nampaja. 

Namgni gri. 

Rochipa. 

Jokjatela. 

Pangchakani. 

Dal gipako ameba 
chongipana tang pila. 

Ku sik seja. 

Namatna amgijani. 

Rakako rakdapata. 
Bimiting. 

Joton ka achi ama. 

An tangde gipinonjkode 
man na am-a indiba 
antangde onskapaja. 

Jaga, tang-a. Srukmitin 
aganoba agangimin. 
kattade gipangaijok. 
An-tgngni mangsonga 
kakketko mantokaigen 
ongja. 

Chinga inanade, Sona 
ong tokade ong ja. 


Apsaa grangni doo- 
rang tomdake donga. 


— Mikkang ba kosakgilgil 
niari nama namgijako 
aganna man-ja ; nama 
gita nikoba cholija. 

— Manderang antangtang 
gita dakgipa baksa 
rorimbata ; uni gimin 
mandeni cholonko uchin 
uia. 


BONKAMGIFA 

